Í síðustu viku var Hlynur á vappi í Brussel ásamt sínum nánustu . Að morgni þriðjudagsins 22. maí kíkti hann við á skrifstofu samtaka Evrópskra skógareigenda ( Confederation of European Forest Owners CEPF ) en húsakynnin kalla þau " The forest house " og liggja að sama torgi og þinghús ESB ( parlament ) . Þar tóku á móti honum þær Laura Salo , skrifstofustjóra ( office manager ) og Hélène Koch , ráðgjafi ( CEPF Policy Advisor ) . Laura reiddi fram roknar kynningu á samtökunum og það má segja að starfsemi LSE og CEPF sé nákvæmlega eins , bara spurning um skala . Starfið fellst í að koma upplýsingum frá rót í topp , þ.e. frá bændum til æðstu koppa í ESB . Landssamtök okkar á Íslandi eru ákaflega lítil samtök miðað við t.d. Skandinavíuþjóðirnar . undir regnhlýf CEPF eru 23 aðildarfélög frá 19 löndum og 4 þeirra eru utan Evrópusambandsins . Lítil félög , eins og Grikkland sem dæmi , eiga aðild en vegna smæðar er þeirra árgjald mun lægra en hinna , eða um 2000 Evrur . Íslands væri væntanlega sett í sama flokk , þrátt fyrir að vera " stórasta þjóð í heimi " . Á aðalfundi CEPF , sem haldinn verður í Svíþjóð innan fárra daga , verða Írar með áheyrnarfulltrúa og verða þeir væntanlega fullgildir félagar áður en langt um líður . Ísland á kannski ekki erindi inn að svo stöddu , en þegar afurðir úr skógum okkar verða meiri þyrfti að endurskoða þessa afstöðu að mati Hlyns . Tíminn leið og Hlynur þurfti að drífa sig á flugvöllinn . Í kveðjugjöf færði hann gjafir sem slógu mjög í gegn en það var íslenskur lakkrís og ilmolía frá Hraundísi . Megi þessi heimsókn vera byrjunin á einhverju stórfenglegu . Hlynur , Laura og Hélène með ESB þinghúsið í bakgrunni . Tekið af svölum The Forest House .